SARLNUUS SONDAG 10 FEBUARIE 2008 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of d.m.v. Echolink deur ZSGFCS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is Johan, ZSGJPN, vanuit Pretoria met herleidings op 
28,325, 14,235, 10,130, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


STIL SLEUTEL 


Dit is met leedwese dat ons moet aankondig dat Piet, ZRGAUR, op 26 Desember 
2007 na n hartaanval oorlede is. 


Ons innige meegevoel aan sy familie en vriende. 
(POUSE) 
In die nuus vandag; 


PLAASLIKE KLUBVOORSITTERS BESPREEK 'TOEKOMSTIGE ON- 
TWIKKELINGS BY DIE RTA IN KAAPSTAD 


TRUST STEL NUWE TRUSTEES AAN 
SARL VEREENVOUDIG ZU-KLAS RAE-PROSEDURES VIR KLUBS 


AMSAT NA SE PRESIDENT GAAN DIE SA AMSAT-RUIMTESIMPOSIUM 
OP 19 APRIL TOESPREEK 


SLUIT TEEN HALFPRYS BY DIE SARL AAN 


U luister na Z4S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


PLAASLIKE KLUBVOORSITTERS BESPREEK 'TOEKOMSTIGE ON- 
TWIKKELINGS BY DIE RTA IN KAAPSTAD 


Plaaslike klubvoorsitters sal saam met die SARL-President, Graham Hartlett, 
ZS6GJH, aan n oop paneelbespreking deelneem tydens die RTA in Kaapstad 
op Saterdag 8 Maart 2008. 


Rassie Erasmus, ZS1Y'T, voorsitter van die Boland Amateurradioklub, Fred 
Scheepers, ZS1FCS, voorsitter van die Oakdale Amateurradioklub, Len van Riel, 
ZS1LEN, voorsitter van die Overberg Radioklub en Dave Reece, ZSIDFR, voor- 
sitter van die Cape Town Amateur Radio Centre sal hulle opinies lug oor die 
ontwikkelings in amateurradio oor die volgende vyf jaar. Ondersteun u klub- 
voorsitters in hierdie interessante en insiggewende debat. 


Die RYA-program sluit n aantal opwindende aanbiedinge wat die misterie van 
die nuutste tegnologie in bruikbare inligting omskakel wat jou amateurradioak- 
tiwiteite kan verryk. 


Besoek www.sarl.org.za klik op “activities”? en kies RTA om die volledige pro- 
gram met tyd- en plekbesonderhede, te kry. 


TRUST STEL NUWE TRUSTEES AAN 


Die Suid Afrikaanse Amateurradioontwikkelingstrust het twee nuwe trustees 
aangewys om aftredende raadslede te vervang. Die afgetredendes is 'Tony 
Reumerman en Dr Pieter Rademeyer. Die nuwe raadslede is Smangele Nkosi 
en Hannes Coetzee, ZS6BZP. Die Raad het met hierdie aankondiging tydens sy 
vergadering laas Woensdag die uittredende lede bedank vir hul ondersteuning 
en diens aan amateurradio en ook die nuwe lede verwelkom. 


Die SARL en SA AMSAT het elk een lid or die raad wat jaarliks deur hul 
organisasies genomineer word. 


Die Trust het besluit dat een van die promosietemas vir 2008 Sagteware Gede- 
fineerde Radio sal wees. Hulle verwag om opleidingsmateriaal en n inleidende 
projek in boustelvorm beskikbaar te stel. Volledige besonderhede behoort teen 
die einde van April op die web beskikbaar te wees. 


SARL VEREENVOUDIG ZU-KLAS RAE-PROSEDURES VIR KLUBS 


Na die eerste suksesvolle (ZU-) of intreevlakeksamens laasjaar deur die Highway 
A mateurradioklub aangebied, het die SARL die lesse daaruit geleer toegepas 
om met n vereenvoudigde prosedure vorendag te kom. 


Klubs wat aan die SARL ge-affilieer is word genooi om plaaslike eksamens vir 
die intreevlak amateurradiolisensie so dikwels as nodig te reël. Die prosedures 
wat gevolg moet word is beskikbaar op die ledeblaaie van die SARL-webruimte 
by www.sarl.org.za. Kies “members only” regs bo-op die tuisblad en tik jou 
roepsein en PIN in. 


AMSAT NA SE PRESIDENT GAAN DIE SA AMSAT-RUIMTESIMPOSIUM 
OP 19 APRIL TOESPREEK 


Deur middel van moderne tegnologie gaan die president van AMSAT Noord 
Amerika, Rick Hambly, W2GPS, n toespraak lewer oor die nuwe verwikkelings 
oor amateurradiosatelliete. Hy sal ook van die huidige projekte bespreek. Die 
konferensie vind op 19 April by die Universiteit van KwaZulu-Natal plaas. Vroeë 
besprekings open volgende week. Besoek www.amsatsa.org.za vir besonderhede 
en n registrasievorm. 


SPLINTERNUWE SARL ELEKTRONIESE ROEPSEINBOEKPROGRAM 
VIR JOU PR BESKIKBAAR 


Die SARL is verheug om aan sy lede aan te kondig dat jy nou 'n splinternuwe 
opsieryke roepseintoepassing vir jou persoonlike rekenaar kan aflaai om die ou 


uitgawe te vervang wat `n aantal jare gelede op 'n kompakte skyfie beskikbaar 
gestel was. 


Die nuwe program beskik oor `n meer vriendelike moderne gebruikerskoppelvlak 
en meer sorteringsopsies en ekstra inhoud onttrek van die internet vir dié wat 
oor internettoegang beskik. Die program sluit ook `n opdatum lys van herhalers 
in. 

Die program beskik oor die vermoë om outomaties opdaterings aan die databasis 
sowel as aan die program waar te neem. Sodra opdaterings waargeneem word, 
kan die program dit aflaai en vir jou installeer, dus hoef dit nie per hand gedoen 
te word nie. 


Vir diegene wat verkies om opdaterings per hand te doen, bestaan daardie opsie 
egter ook. 


Besoek www.sarl.org.za en op die roepseinbladsy klik op die elektroniese roep- 
seinskakel in die linkerhandse spyskaart om jou kopie vandag nog af te laai. 


SLUIT TEEN HALFPRYS BY DIE SARL AAN 


Indien u nie vantevore n SARL-lid was nie, of u lidmaatskap jare gelede al 
verval het, kan u nou teen halfprys aansluit en lidmaatskap vir die volgende 
paar maande uitprobeer. Die koste vir volle-lidmaatskap beloop slegs R170. 
Deur nou aan te sluit sal u outomaties n hernuwingsfaktuur teen die einde van 
Mei ontvang om u lidmaatskap vir die volgende jaar vanaf 1 Julie 2008 tot Junie 
2009 te verleng. Doen dit nou, ontvang die volgende uitgawe van Radio ZS en 
kry toegang tot die “slegs vir lede” deel van die SARL-webwerf. 


Volledige besonderhede oor hoe om aan te sluit kan by www.sarl.org.za gevind 
word. Klik op “membership” of bel vir Vee Antal, ZS6ZEN, weeksdae tussen 
09:00 en 13:00 by 011 675 2393. Lidmaatskap van die Nasionale liggaam vir 
Amateurradio is n versekeringspolis vir toegang tot die amateurradiospektrum 
in die toekoms. Voeg jou spierkrag by die SARL. 


RF-VRY GEBIED VIR DIE VKO 


In verlede week se program van Amateur Radio Mirror International is 'n 
onderhoud met Andrew 'Tiplady uitgesaai waarin hoe die Sterrehundige 
Geografiese Wet gebruikers van die RF-spektrum sal affekteer in die gebiede 
waar die Vierkant Kilometer opstelling beplan word. Die onderhoud is nou op 
www.sarl.org.za beskikbaar. Klik op publications? en kies ARMI. 


KLUBNUUS 


OTL Radioamateurklub het hul Algemene Jaarvergadering op Saterdag 2 Febru- 
arie 2008 gehou. 


Die volgende lede is tot die bestuur van die klub verkies: David, ZS6VS Voorsit- 
ter; Nico, ZS6MAJ Visevoorsitter; Gerrie, ZS6GDL Sekretaris: Len, ZR6LEN 
- Tesourier. 


Die OTL-herhaler is op die Sentechtoring buite Middelburg met die ontvangsan- 
tenna op 180 m en die senderantenna op 120 m bo die grond geinstalleer. Die 
frekwensie is 145,737 5. Nog drie gekoppelde herhalers word beplan binne `n 
maand of twee en belangstellendes sal van die frekwensies ingelig word. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die alge- 
meen stil wees behalwe gedurende 10 tot 13 Februarie wanneer onrustige vlakke 
verwag word. Die verwagte effektiewe sonvlektelling sal gedurende die komende 
week minder as 5 wees. Die verwagte DX-toestande is goed vir die Noord-Oos- 
en Noord-Wespaaie maar vrotterig vir die hoofsaaklik Noordelike rigtings. 


15 m en 20 m is die beste keuse vir DX met moontlike 15 en 20 m-openinge 
vanaf 14:00 SAT na Indië. Daar is `n moontlikheid van kort, Hou 20 m-openinge 
na, Australië vanaf ongeveer 08:00. Vanaf ongeveer 16:00 is daar moontlike kort, 
flou 15 en 20 m-openinge na Europa. Vanaf ongeveer 19:00 is daar moontlike 
flou 15, 20 en 80 m-openinge na die VSA. 


10 MHz lyk na sononder bruikbaar vir die morsekode- en digitale entoesiaste. 


Vir die SARL-Velddag gaan plaaslike toestande gedurende die dag op 40 m goed 
wees. 30 m behoort goeie resultate oor die langer afstande te lewer. Saans is 
80 m die beste keuse. Dit is nou as die donderstorms en staties vir jou 'n kans 
gaan gee. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook OOG om seker te maak dat jy deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


9 en 10 Februarie - SARL HF-velddag; 16 Februarie - Sluitingsdatum vir nomi- 
nasies vir SARL-toekennings: 24 February - BHF/UHF Sprint; 8 Maart - RTA 
in Kaapstad. 


SARL nuus nooi klubs en individue uit om nuusberigte wat vir radioamateurs en 
kortgolf luisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHz in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Roger, ZR3RG, saamgestel is. 


'n Voorspoedige week word aan almal toegewens, 73. 


/EX 


